CELEX: 62015CN0120
Language: lt
Date: 2015-03-09 00:00:00
Title: Byla C-120/15: 2015 m. kovo 9 d. Krajský súd v Košiciach (Slovakijos Respublika) pateiktas prašymas priimti prejudicinį sprendimą byloje Kovozber s. r. o./Daňový úrad Košice

29.6.2015   
            
            
               LT
            
            
               Europos Sąjungos oficialusis leidinys
            
            
               C 213/14
            
         2015 m. kovo 9 d.Krajský súd v Košiciach (Slovakijos Respublika) pateiktas prašymas priimti prejudicinį sprendimą byloje Kovozber s. r. o./Daňový úrad Košice
   
   (Byla C-120/15)
   (2015/C 213/22)
   Proceso kalba: slovakų
   
      Prašymą priimti prejudicinį sprendimą pateikęs teismas
   
   
      Krajský súd v Košiciach
   
   
      Šalys pagrindinėje byloje
   
   
      Ieškovė: Kovozber s. r. o.
   
   
      Atsakovas: Daňový úrad Košice
   
   
      Prejudiciniai klausimai
   
   
               1.
            
            
               Ar Direktyvos 2006/112/EB, iš dalies pakeistos Direktyva 2006/138/EB (1), 183 straipsnio 1 dalį reikia aiškinti taip: šiai nuostatai prieštarauja nacionalinės teisės nuostatos, kuriose, apibrėžiant pridėtinės vertės mokesčio permokos grąžinimo sąlygas, nustatyta, jog palūkanos dėl vėlavimo (susijusios su pavėluotu minėto mokesčio grąžinimu) mokamos, tik jei pasibaigia 10 dienų terminas, skaičiuojamas nuo mokesčių patikrinimo procedūros, per kurią patikrinamas prašymo grąžinti permoką pagrįstumas, pabaigos?
            
         
               2.
            
            
               Jei atsakymas į pirmąjį klausimą teigiamas, ar nacionalinis teismas gali naudodamasis savo diskreciją pagal analogiją apibrėžti šiuo atveju tinkamą teisinį režimą, kai nacionalinės teisės nuostatos nereglamentuoja palūkanų dėl vėlavimo pasibaigus 10 dienų nuo mokesčių patikrinimo procedūros pabaigos terminui?
            
         
      (1)  OL L 384, 2006 12 29, p. 92.